**Rheolwr Cyhoeddi**

**Y swydd**

Rydym yn chwilio am Reolwr Cyhoeddi hynod drefnus sy’n canolbwyntio ar fanylion ac sy’n frwd dros weithio ar lyfrau lliw a mono i blant. Mae hon yn rôl bwysig ac amrywiol i ymgeisydd profiadol sydd â dealltwriaeth gadarn o’r broses olygyddol ac angerdd dros gefnogi timau cyn y wasg, i greu llyfrau o’r ansawdd uchaf ar amser, ac o fewn y gyllideb, ar gyfer gwasg arobryn, sy’n un o brif cyhoeddwyr llyfrau plant Cymru.

**Eich gwaith:**

Byddwch yn ymuno â’r tîm ond yn gweithio’n agos gyda’r Cyfarwyddwr Cyhoeddi i ddod â’n rhaglen gyhoeddi i blant yn fyw, gan hyrwyddo effeithlonrwydd a llywio cynnydd y llwybr critigol.

Byddwch hefyd yn rheoli tîm o olygyddion creadigol brwdfrydig, uchel eu cymhelliant, sydd â sgiliau a phrofiadau amrywiol. Bydd angen arweinyddiaeth, arweiniad a chyfathrebu rheolaidd ar eich tîm i sicrhau'r lefelau uchaf o allbwn o’r ansawdd gorau.

Gan weithio gyda’n brandiau eithriadol fel Bluey, Peppa Pig, Diary of a Wimpy Kid, Roald Dahl, a Disney, yn ogystal â’r llyfrau gwreiddiol rydyn ni’n eu creu ein hunain, byddwch yn aelod uwch ac allweddol o dîm Rily gyda ffocws ar gyhoeddi’r llyfrau plant gorau oll.

**O ddydd i ddydd:**

Ar unrhyw ddiwrnod efallai y byddwch chi’n: cyfarfod gydag awduron ac arlunwyr i drafod prosiectau llyfrau gwreiddiol; cydweithio gyda dylunwyr, argraffwyr a golygyddion i gyflawni’r rhaglen gyhoeddi o dros 40 teitl y flwyddyn; cyfarfod â thimau prosiect amrywiol er mwyn cadw'r gwaith argraffu ar amser; cysylltu ag argraffwyr i drafod manylebau argraffu a’r dyfynbrisiau gwerth gorau; cynorthwyo i gwblhau ceisiadau grant a rheoli’r weinyddiaeth i sicrhau taliadau prydlon; mewnbynnu data Biblio a dadansoddi prosesau i ddod o hyd i ffyrdd cliriach o flaenoriaethu teitlau allweddol ar gyfer cylchoedd lansio; cadw mewn cysylltiad rheolaidd â’r adran farchnata i ddarganfod pa ddeunydd sydd ei angen ar gyfer cynadleddau a Ffeiriau Llyfrau, neu helpu cydweithiwr golygyddol i ddrafftio amserlen newydd.

**Eich sgiliau a’ch profiad:**

Bydd y rôl yn addas ar gyfer rhywun sydd â phrofiad o reoli prosiectau cymhleth a all weithio’n hyblyg a ffynnu o fewn amgylchedd cyflym. Mae sgiliau pobl da yn hanfodol gan fod cyfarfod â gwahanol dimau prosiect yn ogystal â rheoli'r tîm golygyddol mewnol yn rhan fawr o'r rôl.

Rydym yn chwilio am rywun sydd â sgiliau datrys problemau rhagorol, yn gyfathrebwr hyderus gyda’r gallu i feithrin perthnasoedd cryf gyda thimau ar draws y busnes, a dylanwadu ar bob lefel. Byddem wrth ein bodd pe bai gennych brofiad o olygu creadigol drwy gyfrwng y Gymraeg a phrofiad rheoli llinell hefyd. Byddai profiad blaenorol o weithio yn y sector cyhoeddi, dylunio neu gynhyrchu llyfrau yn y Gymraeg yn fantais amlwg.

**Bydd gan yr ymgeisydd delfrydol y sgiliau, profiad a'r wybodaeth ganlynol:**

* Dealltwriaeth ddofn o’r broses olygyddol a dylunio lliw o ddechrau prosiect hyd at ei gwblhau.
* Siaradwr Cymraeg rhugl gyda sgiliau ysgrifennu o’r radd flaenaf yn yr iaith Gymraeg.
* Profiad sylweddol mewn rôl rheoli prosiect tebyg.
* Llygad craff am fanylion.
* Person tîm, ond hefyd rhywun sy'n gallu gweithio’n annibynnol, gyda sgiliau pobl rhagorol.
* Record profedig o reoli pob agwedd ar brosesau cyn-argraffu, gan gynnwys cydlynu testun a delweddau, a’r gallu i lunio, rheoli ac ail-negodi amserlenni yn unol â’r llwybr critigol.
* Bod yn hunan-gymhellol a hynod hyblyg – yn hapus i symud rhwng prosiectau yn ôl yr angen a rheoli sawl prosiect yn effeithiol ar yr un pryd.
* Gwybodaeth a dealltwriaeth gadarn o feddalwedd berthnasol er mwyn rheoli nifer o brosiectau cymhleth ar yr un pryd.

Gallwn gynnig amrywiaeth o brosiectau gwych i chi, amgylchedd gwaith cefnogol a chydweithredol yn ogystal â phecyn cyflog a buddion cystadleuol.

Rydym wedi ymrwymo’n llwyr i gydraddoldeb ac amrywiaeth. Rydym yn croesawu ceisiadau gan bob unigolyn, waeth beth fo'u hoedran, rhyw, hil, lliw, cefndir ethnig, anabledd, cyfeiriadedd rhywiol, hunaniaeth o ran rhywedd, cefndir economaidd-gymdeithasol, crefydd a/neu gred.

**Disgrifiad swydd:**

Mae hon yn rôl llawn amser, barhaol, a gall yr ymgeisydd llwyddiannus ddewis rhwng gweithio yn ein swyddfa yng Nghaerffili, gweithio gartref neu batrwm hybrid o’r ddau.

Rhaid i bob ymgeisydd allu dangos yr hawl i fyw a gweithio yn y DU er mwyn cael ei ystyried ar gyfer y rôl hon.

**Cyflog: £33,000 i £35,000**, yn ddibynnol ar brofiad.

**Dyddiad cau: 18fed Gorffennaf, 2025**

Anfonwch eich CV a llythyr egluro, yn Gymraeg a Saesneg, i lynda@rily.co.uk

**Rhai o’r manteision rydyn ni’n eu cynnig:**

• 28 diwrnod o wyliau y flwyddyn, gan gynnwys gwyliau banc

• Cynllun pensiwn hael

• Polisïau cyfeillgar i deuluoedd

• Oriau gwaith hyblyg

• Cyfleoedd dysgu, datblygu a hyfforddi gan gynnwys mentora

• Gostyngiad o 40% ar holl lyfrau Rily

• Ciniawau tîm tymhorol a diwrnodau hwyl